पटना यूनिवर्सिटी के शताब्‍दी समारोह में शामिल होंगे PM नरेंद्र मोदी, देंगे ये तोहफे  
पटना यूनिवर्सिटी के 100 साल पूरे होने का कार्यक्रम
14 अक्टूबर को पटना में होंगे पीएम नरेंद्र मोदी
कई परियोजनाओं का करेंगे शिलान्यास
मिली जानकारी के अनुसार- प्रधानमंत्री नरेंद्र मोदी पटना से चार सड़क और पुल की मेगा परियोजनाओं का शिलान्यास करेंगे. ‘नमामि गंगे’ कार्यक्रम के तहत प्रधानमंत्री मोदी पटना के तीन सीवरेज ट्रीटमेंट प्लांट के निर्माण योजना का भी शिलान्यास करेंगे. अब तक के तय कार्यक्रम के अनुसार- प्रधानमंत्री मोदी गांधी मैदान में जनसभा को भी सम्बोधित कर सकते हैं.  सड़क परिवहन एवं राजमार्ग मंत्रालय के अनुसार -जिन चार सड़क और पुल परियोजनाओं का प्रधानमंत्री शिलान्यास करेंगे उनमें से दो पटना की हैं और दोनों ही योजनाएं प्रधानमंत्री के बिहार पैकेज का हिस्सा हैं. इनमें से पहली मोकामा के औटा से सिमरिया तक गंगा नदी पर पुल और बख्तियारपुर से मोकामा के बीच फोर लेन सड़क के निर्माण से जुड़ी योजना शामिल है, जो कि 2015 के बिहार विधानसभा चुनाव के पहले बिहार को दिए गए पैकेज में शामिल है.